S-2205/2022

Mál þetta, sem dómtekið var 21. nóvember 2022, er höfðað með ákæru útgefinni af lögreglustjóranum á Suðurnesjum 7. nóvember síðastliðinn á hendur S-x-x P-x-x, fæðingardagur [...], með ríkisfang í Litháen:

„fyrir brot gegn lögum um ávana- og fíkniefni með því að hafa fimmtudaginn 1. september 2022, staðið að innflutningi á samtals 321,89 gaf kókaíni (að styrkleika 53-55% kókaín, sem samsvarar 59- 62% af kókaínklóríði), ætluðu til söludreifingar hér á landi í ágóðaskyni. Fíkniefnin flutti ákærði til landsins sem farþegi með flugi OG635, frá Palma de Mallorca, Spáni, í samtals tveim pakkningum sem ákærði faldi í skósólum skópars sem var í ferðatösku sem ákærði hafði meðferðis þegar hann var stöðvaður í grænu tollhliði í komusal flugstöðvar Leifs E-kk-ef.

Telst háttsemi þessi varða við 2. sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk samtals 321,89 gaf kókaíni samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002 og 789/2010.“

Ákærði hefur fyrir dómi skýlaust játað þá háttsemi sem honum er gefin að sök í ákæru og var farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjanda og verjanda hafði verið veittur kostur á að tjá sig stuttlega um ákvörðun viðurlaga og lagaatriði.

Ákærði krefst vægustu refsingar. Þá er þess krafist að allur sakarkostnaður málsins verði greiddur úr ríkissjóði, þar með talin málsvarnarlaun skipaðs verjanda í málinu í samræmi við málskostnaðarreikning.

Sannað er með játningu ákærða, sem fær stoð í gögnum málsins, að ákærði hafi gerst sekur um þá háttsemi sem honum gefin að sök. Brot ákærða er réttilega heimfært til refsiákvæða.

Ákærði, sem fæddur er [...], hefur samkvæmt framlögðu sakavottorði, dagsett 21. nóvember síðastliðinn, ekki áður sætt refsingu hér á landi, sem horft verður til við ákvörðun refsingar. Á hinn bóginn verður ekki fram hjá því litið að um er að ræða innflutning á umtalsverðu magni hættulegra fíkniefna, af þó nokkrum styrkleika, sem ætlað var til söludreifingar hér á landi. Að öllu virtu og með vísan til dóma í sambærilegum málum þykir refsing ákærða hæfilega ákveðin fangelsi í sjö mánuði. Til frádráttar refsingu komi gæsluvarðhald sem ákærði hefur sætt vegna málsins frá 1. september síðastliðnum að fullri dagatölu, samanber 76. gr. almennra hegningarlaga nr. 19/1940.

Í ljósi framangreindrar niðurstöðu er fallist á upptökukröfu ákæruvaldsins eins og hún er sett fram í ákæru. Þá verður ákærði dæmdur til greiðslu alls sakarkostnaðar málsins í samræmi við sakarkostnaðaryfirlit dagsett 3. nóvember síðastliðinn 249.532 krónur auk málsvarnarlauna skipaðs verjanda síns, H-kvk-ef A-kvk-ef lögmanns, 920.700 krónur að meðtöldum virðisaukaskatti, og 84.000 króna aksturskostnað lögmannsins.

Af hálfu ákæruvalds sótti málið Á-kk-nf J-kk-nf, aðstoðarsaksóknari.

Þ-kk-nf H-kk-nf Þ-kk-nf héraðsdómari kveður upp dóm þennan.

Dómsorð:

Ákærði, S-x-x P-x-x, sæti fangelsi í sjö mánuði. Til frádráttar þeirri refsingu komi gæsluvarðhald ákærða frá 1. september 2022, að fullri dagatölu.

Ákærði greiði málsvarnarlaun skipaðs verjanda síns, H-kvk-ef A-kvk-ef, 920.700 krónur og ferðakostnað verjandans, 8 4.0 00 krónur. Ákærði greiði annan sakarkostnað máls, 249.532 krónur.

Ákærði sæti upptöku á 321,89 grömmum af kókaíni sem lagt var hald á við rannsókn málsins.

Þ-kk-nf H-kk-nf Þ-kk-nf